Bazuar në Ligjin nr. 7703, datë 11.05.1993 “Për sigurimet shoqërore në Republikën e Shqipërisë”, të ndryshuar, neni 75 dhe VKA nr. 5, datë 14. 08. 2020 “Për shtesa e ndryshime në Rregulloren nr. 3/2, datë 26.02.2008 “Për personelin e Institutit të Sigurimeve Shoqërore” dhe sipas Urdhrit Nr. 1091 Prot., datë  11.09.2024 të Drejtorit të Përgjithshëm të Institutit të Sigurimeve Shoqërore “Për hapjen e procedurës së rekrutimit të personelit nëpërmjet konkurimit të hapur”, Instituti i Sigurimeve Shoqërore, shpall vend të lirë pune për pozicionin:

**DRSSH Dibër**

**Dega e Administrimit të Përgjithshëm dhe Shërbimeve**

1. Specialist i Mirëmbajtjes së Teknologjisë, Sektori i Informatikës

 1(një) vend pune

***Kandidati konkurues :***

* Duhettë zotërojë diplomë Universitare të Nivelit Bachelor ose të barazvlefshëm me të, sipas legjislacionit të Arsimit të Lartë, në Shkenca Informatike / Inxhinierike.
* Përparësi kanë studentët e ekselencës si dhe persona që kanë të paktën dy vjet punë në nivel specialisti në administratë publike / shërbim civil ose / dhe minimumi dy vjet punë në sektorin privat në profesion.

***Kërkesat e përgjithshme specifike***

* Të jetë shtetas shqiptar;
* Të ketë zotësi të plotë për të vepruar;
* Të jetë në kushte shëndetësore që lejojnë të kryejë detyrën përkatëse;
* Të mos jetë i dënuar me vendim të formës së prerë për kryerjen e një krimi apo për kryerjen e një kundravajtjeje penale me dashje;
* Ndaj tij të mos jetë marrë masë disiplinore e largimit nga sistemi i sigurimeve shoqërore, shërbimi civil ose administrata publike, që nuk është shënuar, sipas dispozitave ligjore në fuqi.

***Fushat e njohurive, aftësitë dhe cilësitë mbi të cilat do të zhvillohet testimi me shkrim &  intervista***

* Njohuri në fushën e Sigurimeve Shoqërore (statusi i ISSH, Ligji Nr. 7703, datë 11.05.1993 “Për Sigurimet Shoqërore në Republikën e Shqipërisë”, i ndryshuar).
* Njohuri të Rregulloreve Financiare, të Përfitimeve, të Kontributeve dhe për sistemin e informacionit të ISSH;
* Njohuri të Ligjit Nr.9154, datë 6.11.2003 "Për Arkivat";
* Njohuri të Kodit të Punës të Republikës së Shqipërisë;
* Njohuri të Ligjit Nr.9887, datë 10.3.2008 “Për mbrojtjen e të dhënave personale",  Ligjit Nr .9367, datë 7.4.2005 **“**Për Parandalimin e  Konfliktit të Interesave në ushtrimin e Funksioneve Publike”; Ligjit nr. 9131, datë 08.09.2003 “Për rregullat e etikës në administratën publike”;

***Mënyra e vlerësimit të kandidatëve***

Në vlerësimin e kandidatëve përfshihen :

* vlerësimi i jetëshkrimit të kandidatëve: që konsiston në vlerësimin e arsimimit, të përvojës e të trajnimeve, të lidhura me fushën;
* vlerësimi me shkrim: që konsiston në vlerësimin e njohurive për legjislacionin e zbatueshëm për sigurimet shoqërore, organizimin administrativ në sistemin e sigurimeve shoqërore, për nivelin e njohurive akademike dhe profesionale, bazuar në kriteret e përcaktuara;
* intervista me gojë ku zhvillohet intervistimi i kandidatëve, i cili synon të evidentojë formimin e përgjithshëm, si dhe vizionin e tyre mbi veprimtarinë e sigurimeve shoqërore dhe për pozicionin që konkuron.

**Totali i pikëve të vlerësimit të kandidatëve është 100,** të cilat ndahen përkatësisht:

* për vlerësimin e jetëshkrimit (CV) të kandidatëve, **deri në 20 pikë**;
* për intervistën me gojë, **deri në 40 pikë**;
* për vlerësimin me shkrim, **deri në 40 pikë**.
* Kandidatët konkurues kualifikohen nëse në total ka fituar **mbi 70 pikë,** nga 100 pikë të mundëshme, gjatë fazës së vlerësimit.

Numri minimal i konkurrentëve, që kalojnë në fazën e vlerësimit të kandidatëve, duhet të jetë jo më pak se tre kandidatë për pozicionin. Në rast mosplotësimi të numrit të domosdoshëm të kandidatëve konkurues në fazën e vlerësimit, Drejtoria e Administrimit të Përgjithshëm merr masa për anulimin e procedurës së konkurimit dhe njofton kandidatët.

***Dokumentacioni, mënyra dhe afati i dorëzimit***

* Një kërkesë për konkurim për pozicionin e punës për të cilin është i interesuar.
* Një kopje e jetëshkrimit (CV);
* Fotokopje e diplomës dhe listës së notave (e noterizuar);
* Vërtetim i gjendjes gjyqësore;
* Raport të aftësisë për punë
* Fotokopje e librezës së punës;
* Certifikatë ose dëshmi të kualifikimeve, trajnimeve të ndryshme;
* Fotokopje e Kartës së Identitetit

**Aplikimi dhe dorëzimi i dokumentave duhet të bëhet brenda datës** **26.09.2024,** pranë zyrës së protokoll / sekretarisë në ISSH.

Nuk pranohen në konkurim kandidatët që nuk plotësojnë kriteret e përcaktuara më lart.

**Testimi me shkrim** do të zhvillohet në ambjentet e ISSH - së në datën **30.09.2024**, **ora 10:00**

**Intervista me gojë** do të zhvillohet në ambjentet e ISSH - së në datën **03.10.2024. ora 10:00**